**KILPAILUKUTSU FRISBEEGOLFIN POHJOIS-SUOMEN VIRANOMAISKISOIHIN**

Hiukkavaaran mandonkiertäjät (HMK) järjestää frisbeegolfin Pohjois-Suomen viranomaiskisat 24.-25.5.2022 Oulun Pikkaralassa. Kisat pelataan Pikkaralan Frisbeepuisto-osuuskunnan radoilla [www.pikkaralafrisbeegolf.fi](http://www.pikkaralafrisbeegolf.fi). Kilpailukeskuksena toimii Pikkaralan Pro / Ama ratojen huoltorakennus osoitteessa Haukka-ahontie 96, 90310 Oulu.

Osanotto-oikeus kilpailuihin on Pohjois-Suomen alueen poliisin, puolustusvoimien ja rajavartiolaitoksen henkilökunnalla. Osanotto-oikeuden omaavien organisaatioiden yhdyshenkilöille lähetetty erillinen kilpailukutsu.

Kilpailut johtajana (TD) toimii Pikkaralan Frisbeepuisto-osuuskunnan omistajiin kuuluva Heikki Riekki.

**Pelattavat kilpailut ja luokat**

**Tiistai 24.5.2022:**

Parikisa Pikkaralan AMA radalla Best Shot -pelimuodolla. Pelattavat luokat avoin, naisparit ja sekaparit. Kisaan mahtuu mukaan maksimissaan 36 paria.

**Best Shot (BS**) Molemmat pelaajat heittävät aloitusheiton. Pari saa itse valita kummasta heittopaikasta jatkavat ja tämä päätös on ilmoitettava selvästi toiselle parille ennen seuraavaa heittoa. Näin jatketaan, kunnes jompikumpi pelaajista saa kiekon koriin. Joukkue voi käyttää kohtuullisen ajan päättääkseen kummalta kiekolta jatkavat, ennen kuin 30 sekunnin laskenta aloitetaan. Jos toista kiekkoa ei merkitä ja kiekko poimitaan maasta, joukkueen on jatkettava peliä toiselta kiekolta

**Keskiviikko 25.5.2022:**

Kahden kierroksen yksilökisa Pikkaralan TEK ja AMA radoilla. Pelattavat luokat Pro Open (MPO), Pro Master 40+ (MP40), Pro Master 50+ (MP50) ja Pro Open Women (FPO). Kisaan mahtuu mukaan maksimissaan 72 pelaajaa.

**Aikataulu:**

**Tiistai 24.5.2022:**

13.00-13.30 Ilmoittautuminen kisapaikalla

13.30 Pelaajapalaveri

14.00 Kisakierros

n.16.30 palkintojen jako

**Keskiviikko 25.5.2022:**

08.45-09.15 ilmoittautuminen kisapaikalla

09.15 Kisojen avaus + pelaajapalaveri

09.30 Siirtyminen TEK radalle

10.00 1. kierros TEK radalla

14.15 2. kierros AMA radalla

Palkintojen jako heti kisan jälkeen

**Ilmoittautuminen ja osallistumismaksu**

Ilmoittautuminen tapahtuu Disc Golf Metrix tulospalvelun kautta. Jos pelaajalla ei ole tunnuksia kyseiseen ohjelmaan, niin mene <https://discgolfmetrix.com> ja rekisteröidy käyttäjäksi. Tämän jälkeen voit rekisteröityä kisaan. Ohessa suora linkki kisaan <https://discgolfmetrix.com/2020604> . Parikisassa riittää, että parista toinen kisaaja ilmoittaa molemmat mukaan. Ongelmatilanteessa pelaaja voi ottaa yhteyttä organisaationsa yhteyshenkilöön tai vaihtoehtoisesti kisajärjestäjään.

Ilmoittautuminen aukeaa 7.2.2022. Ilmoittautuminen sulkeutuu 8.5.2022 klo 23.59. Siihen asti osallistumisen voi perua kuluitta. Sen jälkeen maksu palautetaan lääkärin todistuksella.

Osanottomaksu yksilökisassa on 15 €, joka maksetaan kisajärjestäjän tilille. Parikisan osanottomaksu 10 € / pari, joka maksetaan käteisellä kisapaikalla.

**Maksutiedot:**

Saaja: Hiukkavaaran mandonkiertäjät

Viestikenttään osallistujan nimi

Tilinumero: FI40 5744 5020 0433 36

Summa: 15 €

Kisamaksu tulee näkyä seuran tilillä 10.5.2022 mennessä, jolloin maksamattomat poistetaan kisasta ilman erillistä varoitusta

**Peruminen ja osallistumismaksujen palauttaminen**

 Peru aina ilmoittautumisesi Metrixin kautta.

Maksu palautetaan vain, jos ilmoitat tilinumerosi sähköpostilla kilpailunjärjestäjälle. Hoida asia myös Metrixin kautta.

**Tulosten kirjaaminen:**

Tulokset kirjataan mobiililaitteella niiden ryhmien osalta, joilla se on mahdollista.

Myös tuloskorttiin kirjaaminen on mahdollista, jos ryhmässä ei ole ketään mobiili kirjaamiseen pystyvää. Tällöin TD / apu TDt siirtävät tulokset Metrix-järjestelmään kierroksen jälkeen.

Kilpailussa sovelletaan PDGA:n COVID19-vastuuvapautussopimusta:

Ymmärrän, että osallistuminen tähän tapahtumaan sisältää riskin loukkaantumiselle tai kuolemalle ja vapautan kilpailun järjestäjän, kilpailunjohtajan ja PDGA:n vastuusta liittyen loukkaantumiseeni, menetykseeni, omaisuusvahinkoihini tai kuolemaani, jotka liittyvät osallistumiseeni tähän tapahtumaan.

Lisäksi ymmärrän ja tiedostan, että tällä hetkellä on liikkeellä maailmanlaajuinen COVID19-pandemia, ja että osallistun tähän tapahtumaan omalla riskilläni, ja että mitkään kilpailuun liittyvät turvallisuustoimet, jotka on suunniteltu estämään COVID19-viruksen leviämistä, eivät takaa, etten saa COVID19-tautia.

Edellä mainituista huolimatta, vahvistan vapauttavani kilpailun järjestäjän, kilpailunjohtajan ja PDGA:n vastuusta liittyen mahdolliseen loukkaantumiseeni, menetykseeni, omaisuusvahinkoihini tai kuolemaani liittyen, jotka voin kohdata COVID19-viruksen myötä, ja jotka liittyvät osallistumiseeni tähän tapahtumaan.

Järjestävän seuran HMK:n puolesta toivotamme kaikki tervetulleiksi kisaamaan reilussa ja hyvässä yhteishengessä.